Una traila e un’aca

A copia una tràila e un'aca1
an imbitzadu a su pasculu anzenu:
da cand'an postu dente a cussu fenu
un'e-i s'atera est beninde maca

e cando sun de su fenile afaca
muilan de sa brama a tot'alenu,
su acalzu coglionan in pienu
ca lu lassan drommid'in sa barraca.

Dae s'afenadore a bonu coro
si lassan trupiare sos cabijos
e lu linghen che unu iju insoro.

Su acalzu no bidet cussu nàvigu
ca sunu acas chi no batin bijos, 
si jà no si nd'abbizat a su tràvigu.

Su vintinoe 'e Frealzu 1951

1Tràila e un'aca: una giovenca e una vacca adulta. Metafora ad indicare due donne una nubile ed una maritata in competizione per il medesimo uomo.